# Wellington Fagundes

Wellington Antônio Fagundes (Rondonópolis, Mato Grosso; 1 de juny de 1957) és un metge veterinari i polític brasiler. Afiliat al Partit Liberal, és senador i líder del Bloc Moderador de la cambra alta.

## Biografia

És el menor dels set fills dels migrants nordestins João Antônio Fagundes i Minervina Pereira Fagundes. El seu pare, conegut com João Baiano, va recórrer prop de dos mil quilòmetres a peu des de Bahia fins a Mato Grosso, on va establir-se en la zona rural de Poxoréu. Allà, João va treballar com a ramader i es va casar amb Minervina. La parella es va traslladar a Rondonópolis i va obrir un petit comerç.
Wellington va cursar l'educació bàsica a Rondonópolis, a les escoles Sagrat Cor de Jesus i La Salle. Des de nen, Fagundes es va interessar per la política a causa de la influència del pare, qui reunia els veïns a casa per a discutir sobre les necessitats del municipi i de l'estat. En la dècada del 1970, va cursar la secundària a l'Escola Agrotècnica de São Vicente, a Cuiabá; i va marxar a Campo Grande (Mato Grosso do Sul) per estudiar a la Facultat de Medicina Veterinària. Allà va participar del moviment estudiantil. El 1980, Wellington es va graduar i va tornar a Rondonópolis, on obriria un negoci en el sector agrícola
Va obtenir un postgraduat en Ciències polítiques per la Universitat de Brasília. El 1983, es va casar amb Mariene de Abreu Fagundes, amb qui té dos fills: João Antônio i Diògenes.

## Carrera política

Va esdevenir president de l'Associació Comercial Industrial de Rondonópolis durant dos mandats, entre 1983 i 1986. El 1987, va assumir la Secretaria Municipal de Planificació de Rondonópolis, en la gestió del batlle Hermínio J. Barreto. El 1990, va concórrer a un escó en la Cambra dels Diputats i va ser elegit, guanyant la reelecció 5 cops seguits, el 1994, 1998, 2002, 2006 i 2010 -sent en aquesta última el parlamentari més votat del seu estat, amb 145.460 mil vots. El 2009 va ser designat president regional del Partit de la República (actualment, Partit Liberal) a Mato Grosso.
En les eleccions generals de 2014, Wellington Fagundes va deixar l'escó a la Cambra de Diputats, per ser elegit Senador de la República, amb 646.344 vots.
El 2018 va ser candidat a governador de Mato Grosso, però va ser derrotat per Mauro Mendes del DEM. L'any 2022 va aconseguir la reelecció al Senat.

### Resultats electorals

| Any | Càrrec | Vots obtinguts | % | Resultat |
| 1990 | Diputat Federal | 22.595 | n/a | Elegit |
| 1994 | Diputat Federal | 30.023 | 5,75% | Elegit |
| 1998 | Diputat Federal | 81.625 | 9,94% | Elegit |
| 2002 | Diputat Federal | 114.098 | 8,98% | Elegit |
| 2006 | Diputat Federal | 78.215 | 5,45% | Elegit |
| 2010 | Diputat Federal | 145.460 | 10,22% | Elegit |
| 2014 | Senador | 646.344 | 48,19% (1º) | Elegit |
| 2018 | Governador | 280.055 | 19,56% (2º) | No elegit |
| 2022 | Senador | 825.229 | 63,54% (1º) | Elegit |

## Referències

* 1 2 Duarte, Clotildes Fagundes. Mãos Calejadas com Amor (en portuguès), 2021.
* ↑ «Morre pioneira de Rondonópolis, mãe do deputado Wellington» (en portuguès brasiler). Olhar Direto, 28-11-2013. Arxivat de l'original el 2023-12-07. [Consulta: 7 desembre 2023].
* 1 2 «Wellington Fagundes» (en portuguès brasiler). Época. Globo, 30-06-2016. Arxivat de l'original el 2023-12-07. [Consulta: 7 desembre 2023].
* ↑ «Matraca» (en portuguès brasiler). A Tribuna - Mato Grosso, 04-08-2022. Arxivat de l'original el 2022-08-05. [Consulta: 7 desembre 2023].
* ↑ «Wellington admite recuar e tentar novamente reeleição» (en portuguès brasiler). Gazeta Digital, 13-06-2014. Arxivat de l'original el 2023-12-07. [Consulta: 7 desembre 2023].
* 1 2 «Eleições 2014» (en portuguès brasiler). UOL, 01-10-2014. Arxivat de l'original el 2022-01-21. [Consulta: 7 desembre 2023].
* 1 2 «Mauro Mendes, do DEM, é eleito governador de Mato Grosso no 1º turno» (en portuguès brasiler). G1. Globo, 07-10-2018. Arxivat de l'original el 2019-01-12. [Consulta: 12 octubre 2022].
* 1 2 Mano, Júlia. «Wellington Fagundes é reeleito para Senado pelo Mato Grosso» (en portuguès brasiler). Poder 360, 02-10-2022. Arxivat de l'original el 2022-10-12. [Consulta: 12 octubre 2022].
* 1 2 3 «Perfil - Wellington Fagundes (MT)». Senado Federal. Arxivat de l'original el 2022-10-12. [Consulta: 12 octubre 2022].
* ↑ «Apuração - Mato Grosso 2002 (1º turno)». UOL. Arxivat de l'original el 2022-10-12. [Consulta: 12 octubre 2022].
* ↑ «Apuração - Mato Grosso (1º turno)». Folha de São Paulo. Arxivat de l'original el 2021-02-11. [Consulta: 12 octubre 2022].
* ↑ «Apuração 2010 - Mato Grosso». Terra. Arxivat de l'original el 2021-12-09. [Consulta: 12 octubre 2022].

## Enllaços externs

* «Senador Wellington Fagundes» (en portuguès brasiler). Senat del Brasil. [Consulta: 20 maig 2015].